open-index/open-wikipedia-markdown huggingface dataset:
Πέτρινες Ψυχές

Οι **Πέτρινες Ψυχές** είναι ελληνικό ροκ συγκρότημα που σχηματίστηκε το 1997 στην Αθήνα.

## Ιστορία
Ο Γιάννης Λαδής (μπάσο), Ο Σπύρος Καραγιάννης (κιθάρα) και ο Μάνος Αναγνωστάκης (φωνή και πλήκτρα) ήταν μέλη της Χορωδίας νέων του Δήμου Κηφισιάς το 1997. Μετά την επιστροφή τους από το παγκόσμιο διαγωνιστικό φεστιβάλ χορωδιών που έλαβε χώρα στο Σπιτάλ της Αυστρίας (10η θέση) τον Ιούλιο του ίδιου έτους, η κοινή αγάπη τους για τη μουσική τους οδήγησε στη δημιουργία του συγκροτήματος. Κάτι που ελάχιστοι γνωρίζουν, είναι πως η αρχική του μορφή δεν ανήκε στο ηλεκτρονικό σοφτ-ροκ είδος που τους γνωρίσαμε, αλλά στη χιπ-χοπ.

Δεν άργησαν να καταλάβουν πως αυτό το είδος της μουσικής δεν τους ταίριαζε και τόσο.

Αφού αποφάσισαν πως οι ψυχές τους ήταν δοσμένες στη ροκ μουσική, τον Μάρτιο του 1998 έφεραν στο σύνολο τον Σταύρο Καρτάκη (κιθάρα) και τον Παναγιώτη Στουραΐτη (τύμπανα). Στην ομάδα πρόσθεσαν και τον Γιώργο Λεμπέση (πλήκτρα), τον Σεπτέμβρη της ίδιας χρονιάς που ήταν το 6ο και τελευταίο μέλος του συγκροτήματος.

Δεν άργησαν να γράψουν, να ηχογραφήσουν και να κυκλοφορήσουν σε περιορισμένο αριθμό αντιτύπων ένα single που περιείχε 4 τραγούδια με σκοπό την προώθησή του σε ραδιοφωνικούς σταθμούς της Αθήνας. Τον Ιανουάριο του 1999, έχοντας πάει το CD τους στον Atlantis FM, τους γίνεται πρόταση να αναλάβουν μια 2ωρη ραδιοφωνική εκπομπή. Ο Μάνος και ο Γιώργος δέχτηκαν αυτή την πρόταση και έτσι ξεκίνησαν την εκπομπή "Πέτρινες Ψυχές" όπου γνώρισε μεγάλη επιτυχία και έκανε το συγκρότημα γνωστό σε πολύ λίγο χρόνο.

Σε λιγότερο από 3 μήνες το συγκρότημα υπογράφει συμβόλαιο με την Alpha Records, και κυκλοφορούν το δίσκο *[[Έτσι Απλά]]*  με 10 τραγούδια σε δικούς τους στίχους και μουσική, όπου ξεπέρασαν τις 7.000 πωλήσεις.

Τον Ιούλιο του 1999 πήραν μέρος στη rock συναυλία που διοργάνωσε ο Atlantis FM στην παραλία της Φρεαττύδας δίπλα σε συγκροτήματα όπως οι Panx Romana, Πράσσειν άλογα, Τσοπάνα Rave κ.α.

## Δισκογραφία

## Παραπομπές


Κατηγορία:Ελληνικά rock συγκροτήματα
Ο Ζήγκφρηντ και ο Λιμουζέν

***Ο Ζήγκφρηντ και ο Λιμουζέν*** (γαλλικός τίτλος: *Siegfried et le Limousin*) είναι  μυθιστόρημα του Ζαν Ζιρωντού που εκδόθηκε το 1922. 

Με το πρόσχημα της ιστορίας ενός ανθρώπου που έχει χάσει τη μνήμη του, ο συγγραφέας αναφέρεται στις εχθρικές γαλλογερμανικές σχέσεις μετά τον Α΄ Παγκόσμιο Πόλεμο.  

Το βιβλίο καθιέρωσε τη φήμη του Ζαν Ζιρωντού ως συγγραφέα. Το 1928, ο συγγραφέας το διασκεύασε στο επιτυχημένο θεατρικό έργο του *Ζήγκφρηντ*.

## Υπόθεση
Το μυθιστόρημα αρχίζει τον Ιανουάριο του 1922. Ο αφηγητής Ζαν, ένας Παριζιάνος συγγραφέας, παραξενεύεται από το ύφος και τη θεματολογία μιας σειράς δημοσιευμάτων που ανακάλυψε στον γερμανικό Τύπο, και υποψιάζεται ότι ο συγγραφέας τους, ένας διάσημος Γερμανός νομικός, ο Ζίγκφριντ φον Κλάιστ, θα μπορούσε να είναι στην πραγματικότητα ο φίλος του συγγραφέας Ζακ Φορεστιέ, που είχε αναφερθεί αγνοούμενος λίγα χρόνια πριν, κατά τη διάρκεια του Πρώτου Παγκοσμίου Πολέμου. 

Για να λύσει το μυστήριο, ο αφηγητής ταξιδεύει στο Μόναχο, όπου ελπίζει να αναγνωρίσει τον Φορεστιέ με τη βοήθεια του βαρώνου φον Ζέλτεν, ενός Γερμανού διπλωμάτη που υπηρετεί στο Παρίσι. Το ταξίδι στη Γερμανία τον φέρνει πίσω στις φοιτητικές του αναμνήσεις αλλά ανακαλύπτει μια χώρα διαφορετική από αυτή που γνώριζε καλά πριν από τον πόλεμο, τραυματισμένη από την ήττα, η οποία προσπαθεί να ανασυνταχθεί μεταξύ του σεβασμού για τα ιδανικά της και του μίσους για τη Γαλλία.

Ανακαλύπτει πράγματι ότι ο Ζήγκφρηντ δεν είναι άλλος από τον Ζακ Φορεστιέ: κατά τη διάρκεια του πολέμου, ο Γάλλος στρατιώτης Φορεστιέ τραυματίστηκε βαριά και έχασε τη μνήμη και την ταυτότητά του. Έτσι, συνέχισε τη ζωή του στη Γερμανία με εντελώς διαφορετικό όνομα, έχει γίνει Γερμανός πολίτης, χωρίς να γνωρίζει την προηγούμενη ταυτότητά του. Αλλά το οξύτατο προπολεμικό του ύφος επανεμφανίζεται στη νέα του γλώσσα έκφρασης. Ο Ζαν προσπαθεί, χωρίς αποτέλεσμα, να θυμίσει στον παλιό του φίλο το κοινό τους παρελθόν. Η μνήμη του επανέρχεται κατά τη διάρκεια της συνάντησης με την πρώην ερωμένη του Ζενεβιέβ.  Στο τέλος, ο Ζήγκφρηντ επιστρέφει με τον Φορεστιέ στο Λιμουζέν, την πατρίδα τους στη Γαλλία, όπου σκοπεύουν να ξαναρχίσουν την παλιά τους ειρηνική ζωή.

## Παραπομπές


Κατηγορία:Γαλλικά μυθιστορήματα
Ντεν (Ζυρά)

Το **Ντεν** (γαλλικά: *Desnes*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Ντενουά (γαλλικά: *Desnois*).

## Παραπομπές


Κατηγορία:Κοινότητες του Ζυρά
NGC 7012

Ο **[[Νέος Γενικός Κατάλογος|NGC]] 7012** είναι μεγάλος, λαμπρός ελλειπτικός γαλαξίας ο οποίος απέχει περίπου 380 εκατομμύρια έτη φωτός και βρίσκεται στον αστερισμό Μικροσκόπιον Ανακαλύφθηκε από τον αστρονόμο Τζον Χέρσελ (John Herschel) την 1η Ιουλίου 1834.

## Abell S0921
Ο NGC 7012 βρίσκεται στο κέντρο και είναι ο λαμπρότερος γαλαξίας της μικρής ομάδας αλληλεπιδρώντων γαλαξιών Abell S0921. Όντας ο σημαντικότερος γαλαξίας της ομάδας αυτής, ταξινομείται ως «γαλαξίας Cd». Στην Abell S0921 υπάρχουν επτά περίπου σημαντικοί γαλαξίες ενώ στο υπόβαθρο εντοπίζονται και άλλοι, πιο απομακρυσμένοι, που επίσης ενδέχεται να σχετίζονται με τη ομάδα αυτή.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Μικροσκόπιον (αστερισμός)
7012
66116
Λεόπολντ Σταφ

Ο **Λεόπολντ Χένρικ Σταφ** (πολωνικά: Leopold Henryk Staff) (14 Νοεμβρίου 1878 – 31 Μαΐου 1957) ήταν Πολωνός ποιητής, ένας καλλιτέχνης του ευρωπαϊκού μοντερνισμού, ο οποίος έλαβε δύο φορές το τιμητικό πτυχίο από πανεπιστήμια της Βαρσοβίας και της Κρακοβίας. Ήταν επίσης υποψήφιος για το Νόμπελ Λογοτεχνίας από το Πολωνικό PEN Club. Εκπρόσωπος του κλασικισμού και του συμβολισμού στην ποίηση της Νέας Πολωνίας, ήταν συγγραφέας πολλών φιλοσοφικών ποιημάτων επηρεασμένα από τη φιλοσοφία του Φρίντριχ Νίτσε (από τον οποίο μετέφρασε πολλά βιβλία στα πολωνικά), τις ιδέες της φραγκισκανικής τάξης, καθώς και από τα παράδοξα του Χριστιανισμού.

## Βιογραφία
Ο Σταφ γεννήθηκε στο Λβουφ (τότε στον Αυστριακό Διαμελισμό, τώρα Λβιβ, Ουκρανία) κατά τη διάρκεια των στρατιωτικών διαμελισμών της Πολωνίας. Ήταν ένα από τα τρία παιδιά ενός ντόπιου ζαχαροπλάστη τσέχικης και γερμανικής καταγωγής. Σπούδασε νομικά και φιλοσοφία στο Πανεπιστήμιο του Λβουφ και το 1918 εγκαταστάθηκε στη Βαρσοβία στο κατώφλι της επιστροφής της Πολωνίας στην ανεξαρτησία. Πέθανε σε ηλικία 78 ετών στο Σκαρζίσκο-Καμιένα, αμέσως μετά το τέλος του σταλινισμού στη μεταπολεμική Πολωνία και ετάφη στη Βαρσοβία στο περίφημο Κοιμητήριο Ποβόνσκι.

Ο Σταφ είχε μεγάλη επιρροή στην περίοδο του Μεσοπολέμου, συμπεριλαμβανομένης της λογοτεχνικής ζωής του Γιούλιαν Τούβιμ, ενός από τους πιο γνωστούς ποιητές της Πολωνίας. Υπηρέτησε ως αντιπρόεδρος της Πολωνικής Ακαδημίας Λογοτεχνίας από το 1933 και από το 1949 διέμενε στη Βαρσοβία.

## Λογοτεχνική καριέρα
Η συγγραφή του Σταφ μπορεί να χωριστεί σε τρεις περιόδους: Νέα Πολωνία μέχρι το 1918, Μεσοπόλεμος (1918–39) και μεταπολεμική Πολωνία (μετά το τέλος του Β΄ Παγκοσμίου Πολέμου).

Στις αρχές του 20ου αιώνα, ο Σταφ έγινε ίσως ο πιο διάσημος και σημαντικότερος Πολωνός ποιητής. Ονόμασε τη δημοτικότητά του μια *αποσυρόμενη, απαλή δόξα*. Ήταν επίσης το κύριο πρότυπο για την πολωνική ομάδα πειραματικών ποιητών με το όνομα *[[Σκαμάντερ]]* (ιδρύθηκε το 1918). Στη δεκαετία του 1950, κινήθηκε προς τον κενό στίχο, σύμφωνα με τα ιδανικά της πολωνικής αβάν-γκαρντ.

Μερικά από τα πιο γνωστά μικρά ποιήματά του περιλαμβάνουν τα: *Γέφυρα* ("Most"), *Θεμέλια* ("Podwaliny", μετάφραση του Τσέσουαφ Μίλος) και *Τρεις Πόλεις* ("Trzy miasta", 1954).

## Παραπομπές



Κατηγορία:Πολωνοί ποιητές
Κατηγορία:Πολωνοί συγγραφείς
Κατηγορία:Πολωνοί γερμανικής καταγωγής
Κατηγορία:Πολωνοί τσέχικης καταγωγής
Κατηγορία:Μέλη της Πολωνικής Ακαδημίας Λογοτεχνίας
Κατηγορία:Αξιωματικοί του Τάγματος της Αναγέννησης της Πολωνίας
Κατηγορία:Διοικητές του Τάγματος της Αναγέννησης της Πολωνίας
Κατηγορία:Αποδέκτες του Τάγματος του Λαβάρου της Εργασίας
Κατηγορία:Αποδέκτες του Χρυσού Σταυρού της Αξίας (Πολωνία)
Κατηγορία:Ενταφιασμοί στο Κοιμητήριο Ποβόνσκι
Γιώργος Τάσσης

Ο **Γιώργος Τάσσης** είναι Ελληνας δρομέας μεγάλων αποστάσεων. 

Γεννήθηκε στις 12 Απριλίου 1997 στην πόλη Τούρκου της Φινλανδίας και κατοικεί στην Αθήνα. 

Έχει αναδειχθεί 3 φορές Πρωταθλητής Ελλάδος, δύο φορές στο αγώνισμα των 10.000 μ στα Μέγαρα το 2018 και το 2019 και μια φορά στα 3.000μ στο Πανελλήνιο πρωτάθλημα κλειστού στίβου στο Στάδιο Ειρήνης και Φιλίας( ΣΕΦ) το 2018.

Έχει συμμετάσχει με την Εθνική ομάδα στίβου σε πανευρωπαϊκά, βαλκανικά και μεσογειακά πρωταθλήματα. Έχει Κερδίσει 4 Φορές στην διοργάνωση του Αυθεντικού μαραθωνίου της Αθήνας, μια φορά στα 5.000μ και τρεις φορές στα 10.000μ (ΑΜΑ).

## Ατομικά ρεκόρ

## Παραπομπές


Κατηγορία:Έλληνες αθλητές δρόμων μεγάλων αποστάσεων
Τζέιμς Μποντ, πράκτωρ 007: Τα διαμάντια είναι παντοτινά

Το **Τζέιμς Μποντ, πράκτωρ 007: Τα διαμάντια είναι παντοτινά** (πρωτότυπος τίτλος:*Diamonds Are Forever*) είναι μια βρετανική κατασκοπευτική ταινία του 1971 και αποτελεί την έβδομη ταινία της σειράς ταινιών *[[Τζέιμς Μποντ]]* σε παραγωγή της Eon Productions. Η ταινία γυρίστηκε για την United Artists. Σε σκηνοθεσία του Γκαί Χάμιλτον και σε σενάριο των Ρίτσαρντ Μαϊμπάουμ, και Τομ Μανκιένγουιτσζ, πρωταγωνιστεί ο Σον Κόνερι στον ρόλο του Τζέιμς Μποντ για έκτη και τελευταία φορά σε ταινία της Eon Productions, μαζί με τους Τσάρλς Γκρεί, Λάνα Γουντ, Μπρους Κάποτ και Μπέρναρντ Λι. Στην ταινία αυτήν, ο Τζέιμς Μποντ μαθαίνει για την οργάνωση ενός σχεδίου απο έναν παλιό του εχθρό, τον Ερνστ Στάβρο Μπλόφιλντ, στο οποίο ο ίδιος θέλει να χτίσει ένα πανίσχυρο διαστημικό όπλο λείζερ, με αποτέλεσμα να τον  αντιμετωπίσει, προκειμένου να μην επιτύχει το σχέδιο του.

Αφότου ο Τζορτζ Λέιζενμπι άφησε την σειρά οι παραγωγοί έψαξαν για κάποιον άλλον ηθοποιό για τον πρωταγωνιστικό ρόλο, άλλα η United Artists ήθελε πίσω τον Σον Κόνερι για τον πρωταγωνιστικό ρόλο. Για τον λόγο αυτόν, η εταιρεία αναγκάστηκε να του δώσει $1.25 εκατομμύρια - ποσό πολύ υψηλό για εκείνη την εποχή - προκειμένου να πειστεί ο ίδιος να επιστρέψει. Η ταινία είναι βασισμένη στο ομώνυμο βιβλίο του Ίαν Φλέμινγκ του 1956. Τα κύρια γυρίσματα έγιναν σε μέρη όπως την κοιλάδα του Λας Βέγκας, την Καλιφόρνια και το Άμστερνταμ.

Η πρεμιέρα της ταινίας έγινε στο Μόναχο στις 14 Δεκεμβρίου 1971 και κυκλοφόρησε στους κινηματογράφους στο Ηνωμένο Βασίλειο στις 30 Δεκεμβρίου του ίδιου έτους, ενώ στους κινηματογράφους των Ηνωμένων Πολιτειών κυκλοφόρησε στις 17 Δεκεμβρίου. Η ταινία έλαβε θετικές κυρίως κριτικές, ενώ απέφερε 116 εκατομμύρια δολάρια παγκοσμίως. Η ταινία προτάθηκε για ένα βραβείο Όσκαρ, αυτό του Καλύτερου Ήχου, καθώς και για άλλα βραβεία.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Τζέιμς Μποντ, πράκτωρ 007: Τα διαμάντια είναι παντοτινά στο IMDb

Κατηγορία:Ταινίες του 1971
Κατηγορία:Βρετανικές ταινίες της δεκαετίας 1970
Κατηγορία:Ταινίες σε σκηνοθεσία Γκάι Χάμιλτον
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Μπάρι
Κατηγορία:Ταινίες Τζέιμς Μποντ
Κατηγορία:Βρετανικές κατασκοπικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες σε παραγωγή Χάρι Σάλτσμαν
Κατηγορία:Ταινίες τοποθετημένες στο Λος Άντζελες
Κατηγορία:Ταινίες τοποθετημένες στην Αγγλία
Μάρκο Φερέρι

Ο **Μάρκο Φερέρι** (ιταλικά: Marco Ferreri, 11 Μαΐου 1928 &ndash; 9 Μαΐου 1997) ήταν Ιταλός σκηνοθέτης, σεναριογράφος και ηθοποιός, ο οποίος ξεκίνησε την καριέρα του τη δεκαετία του 1950 σκηνοθετώντας τρεις ταινίες στην Ισπανία, ακολουθούμενες από 24 ιταλικές ταινίες μέχρι τον θάνατό του το 1997. Θεωρείται ένας από τους μεγαλύτερους Ευρωπαίους κινηματογραφιστές της εποχής του και είχε σταθερή παρουσία σε έγκριτα φεστιβάλ - ενδεικτικά, με οκτώ ταινίες στο διαγωνιστικό τμήμα του Φεστιβάλ Κινηματογράφου των Καννών και με μια Χρυσή Άρκτο στο Διεθνές Φεστιβάλ Κινηματογράφου Βερολίνου. Τρεις από τις ταινίες του συγκαταλέγονται στις 100 ταινίες που επιλέχθηκαν για διατήρηση για τη σημαντική προσφορά τους στον ιταλικό κινηματογράφο.

## Βιογραφία
Γεννήθηκε στο Μιλάνο. Η πιο γνωστή ταινία του είναι *[[Το μεγάλο φαγοπότι]]* του 1973, με πρωταγωνιστές τους Μαρτσέλλο Μαστρογιάννι, Μισέλ Πικολί, Φιλίπ Νουαρέ και Ούγκο Τονιάτσι. Ήταν σοσιαλιστής και άθεος.

Πέθανε στο Παρίσι από ανακοπή καρδιάς. Μετά τον θάνατό του, ο Ζιλ Ζακόμπ, καλλιτεχνικός διευθυντής του Διεθνούς Φεστιβάλ Κινηματογράφου των Καννών, δήλωσε: «Ο ιταλικός κινηματογράφος έχασε έναν από τους πιο πρωτότυπους καλλιτέχνες του, έναν από τους πιο προσωπικούς συγγραφείς του (. . . )». http://articles.latimes.com/1997-05-10/news/mn-57414_1_marco-ferreri

## Βραβεία
Η ταινία του *Πιπί, κακά και... νάνι* του 1979 του χάρισε Αργυρή Άρκτο - Ειδικό Βραβείο της Επιτροπής στο 30ό Διεθνές Φεστιβάλ Κινηματογράφου του Βερολίνου. Το 1991, η ταινία του *La casa del sorriso* κέρδισε Χρυσή Άρκτο στο 41ο Διεθνές Φεστιβάλ Κινηματογράφου του Βερολίνου. Δύο χρόνια αργότερα, η ταινία του *Το ημερολόγιο ενός βιτσιόζου* ήταν υποψήφια για Χρυσή Άρκτο στο 43ο Διεθνές Φεστιβάλ Κινηματογράφου του Βερολίνου.

## Μερική φιλμογραφία

* *El pisito* (1958)
* *Los chicos* (1959)
* *El cochecito* (1960)
* *Una storia moderna: l'ape regina* (1963)
* *La donna scimmia* (*The Ape Woman*, 1964)
* *L'uomo dei cinque palloni* (1965)
* *L'Harem* (1967)
* *Il seme dell'uomo (1969)*
* *Dillinger è morto* ( *Dillinger Is Dead*, 1969)
* *L'udienza* (1972)
* *Liza* (Τίτλος ιταλικής έκδοσης *La cagna*, 1972)
* *[[Το μεγάλο φαγοπότι]]* (1973)
* *Touche pas à la femme blanche* (1974)
* *La Dernière femme* (1976)
* *Γεια σου, πίθηκε* (1978)
* *Πιπί, κακά και... νάνι* (1979)
* *[[Ερωτικές ιστορίες καθημερινής τρέλας]]* (1981)
* *Storia di Piera* (1983)
* *Il futuro è donna* (1984)
* *Σ 'αγαπώ* (1986)
* *Ya bon les blancs* (1988)
* *La banquette* (1989)
* *La casa del sorriso* (1991)
* *Η σάρκα* (επίσης σεναριογράφος) (1991)
* *Το ημερολόγιο ενός βιτσιόζου* (1993)
* *Faictz ce que vouldras* (1994)
* *Nitrato d'argento* (1996)

## Παραπομπές


## Εξωτερικοί σύνδεσμοι
* 
* Marco Ferreri Obituary *[[The New York Times]]*
* Irriverente Ferreri, ντοκιμαντέρ στη RAI (Ιταλικά)
* Obsolete Reality: The Cinema of Marco Ferreri

Κατηγορία:Ιταλοί σκηνοθέτες κινηματογράφου
Κατηγορία:Ιταλοί σεναριογράφοι
Κατηγορία:Ιταλοί ηθοποιοί κινηματογράφου
Τζέιμς Μποντ, πράκτωρ 007: Στην υπηρεσία της Αυτής Μεγαλειότητος

Το ***Τζέιμς Μποντ, πράκτωρ 007: Στην υπηρεσία της αυτής μεγαλειότητος*** (πρωτότυπος τίτλος:*On Her Majesty's Secret Service*) είναι μια βρετανική κατασκοπευτική ταινία του 1969 και αποτελεί την έκτη ταινία της σειράς ταινιών *[[Τζέιμς Μποντ]]* σε παραγωγή της Eon Productions. Η ταινία διανεμήθη στους κινηματογράφους από την United Artists. Την σκηνοθεσία ανέλαβε ο Πίτερ Χαντ και το σενάριο το έγραψε ο Ρίτσαρντ Μαϊμπάουμ, με κάποιες επιπλέον προσθήκες στο σενάριο απο τον Σίμον Ρείβεν. Τον πρωταγωνιστικό ρόλο ρόλο του Τζέιμς Μποντ αναλαμβάνει ο Τζορτζ Λέιζενμπι για μια και μόνο φορά σε ταινία της Eon Productions, μαζί με τους Τέλι Σαβάλας, Νταϊάνα Ριγκ, Μπέρναρντ Λι και Γκαμπριέλε Φερτσέτι. 

Στην ταινία αυτήν, ο Τζέιμς Μποντ αντιμετωπίζει και πάλι τον Ερνστ Σταύρο Μπλόφιλντ, ο οποίος σχεδιάζει να κατακτήσει όλον τον κόσμο και σχεδίαζει να το κατορθώσει αυτό με το να απειλήσει ότι θα σαμποτάρει βιολογικά τις προμήθειες τροφίμων. Στην πορεία, ο Τζειμς Μποντ θα γνωρίσει θα ερωτευτεί και θα παντρευτεί την κοντέσα Τερέσα Ντι Βισέντζο.

Αφότου ο Σον Κόνερι αρνήθηκε να επαναλάβει τον ρόλο του, οι παραγωγοί έψαξαν για κάποιον άλλον ηθοποιό για τον πρωταγωνιστικό ρόλο.Περίπου 400 ηθοποιοί ήταν υποψήφιοι για τον ρόλο του Τζειμς Μποντ, και τελικά ο Τζορτζ Λέιζενμπι, ο οποίος μέχρι τότε δεν είχε καμια εμπειρεία απο υποκριτική, επιλέχθηκε για τον πρωταγωνιστικό ρόλο. Η ταινία αυτή είναι η μόνη ταινία του Τζειμς Μποντ που σκηνοθετήθηκε απο τον Πίτερ Χαντ, και είναι βασισμένη στο ομώνυμο βιβλίο του Ίαν Φλέμινγκ του 1963. Τα κύρια γυρίσματα έγιναν σε μέρη όπως η Ελβετία, η Αγγλία και η Πορτογαλία.

Η πρεμιέρα της ταινίας έγινε στον κινηματογράφο ODEON Luxe Leicester Square στις 18 Δεκεμβρίου 1969 και κυκλοφόρησε στους κινηματογράφους στο Ηνωμένο Βασίλειο την ίδια ημέρα, ενώ στους κινηματογράφους των Ηνωμένων Πολιτειών κυκλοφόρησε στις 19 Δεκεμβρίου του ίδιου έτους. Η ταινία έλαβε γενικά μικτές κριτικές, ενώ απέφερε 82 εκατομμύρια δολάρια παγκοσμίως.

## Παραπομπές


## Εξωτερικοί σύνδεσμοι
* Επίσημη ιστοσελίδα
* Τζέιμς Μποντ, πράκτωρ 007: Στην υπηρεσία της Αυτής Μεγαλειότητος στο IMDb

Κατηγορία:Ταινίες του 1969
Κατηγορία:Βρετανικές ταινίες της δεκαετίας 1960
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Μπάρι
Κατηγορία:Ταινίες Τζέιμς Μποντ
Κατηγορία:Βρετανικές κατασκοπικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε παραγωγή Άλμπερτ Μπρόκολι
Κατηγορία:Ταινίες σε παραγωγή Χάρι Σάλτσμαν
Κατηγορία:Ταινίες τοποθετημένες στην Αγγλία
Τσαμικάλ

Το **Τσαμικάλ** () είναι μικρή πόλη και έδρα του νομού Τσαμικάλ, στα νότια της επαρχίας Λα Ριόχα της Αργεντινής. Με πληθυσμό 12.919 μόνιμους κατοίκους κατά την απογραφή του 2010, είναι ο τρίτος πολυπληθέστερος οικισμός στην επαρχία Λα Ριόχα μετά το Τσιλεσίτο. Στην πόλη βρίσκεται το κέντρο αεροδιαστημικών δοκιμών CELPA, το οποίο ιδρύθηκε το 1961 και λειτουργεί από την Πολεμική Αεροπορία της Αργεντινής. Η πόλη απέχει περίπου 140 χλμ. από τη Λα Ριόχα και περίπου 300 χλμ. από την Κόρδοβα. Στην πόλη βρίσκεται το αεροδρόμιο Γκομπερναδόρ Γκορντίλιο .

## Προέλευση ονόματος
Το Τσαμικάλ πήρε το όνομά του από τα πολλά είδη του φαρμακευτικού βοτάνου *chamico* (*[[στραμώνιο]]*) που βρέθηκαν να φυτρώνουν άγρια στην περιοχή.

## Γεωγραφία και κλίμα
Το Τσαμικάλ βρίσκεται στην ξηρή περιοχή *Llanos Riojanos* («πεδιάδες της Ριόχα» στα ισπανικά) και έχει τέσσερις καθορισμένες εποχές, δίνοντάς του ένα θερμό ημίξηρο κλίμα (*BSh* σύμφωνα με την κλιματική ταξινόμηση Κέππεν). Η ξηρή περίοδος από τον Απρίλιο έως τον Οκτώβριο είναι ήπια έως δροσερή, με την κανονική μέση μηνιαία θερμοκρασία να φτάνει στη χαμηλότερη τιμή της τον Ιούλιο, στους 11,7 °C. Η βροχερή περίοδος Νοεμβρίου-Μαρτίου είναι θερμή έως καυτή, με την κανονική μέση μηνιαία θερμοκρασία να κορυφώνεται τον Ιανουάριο στους 26,4 °C. Δεν έχει υπάρξει σχεδόν ποτέ χιόνι ή παγετός, αλλά συχνά έχει σημειωθεί χαλάζι.

Οι συνολικές ετήσιες βροχοπτώσεις είναι κατά μέσο όρο 448,8 χιλιοστά με αρκετές ηλιόλουστες ημέρες, ενώ οι βροχοπτώσεις επικεντρώνονται το καλοκαίρι. Ο υγρότερος μήνας είναι ο Ιανουάριος, κατά τη διάρκεια του οποίου το Τσαμικάλ δέχεται κατά μέσο όρο 94,1 χιλιοστά.

Η υψηλότερη θερμοκρασία που έχει καταγραφεί ποτέ ήταν 45,5 °C στις 25 Δεκεμβρίου 2013, ενώ η χαμηλότερη θερμοκρασία που έχει καταγραφεί ήταν -7,7 °C στις 31 Ιουλίου 1993.

## Παραπομπές


Κατηγορία:Πόλεις της Αργεντινής
Μητροπολίτης Πισιδίας Ιώβ

Ο **Μητροπολίτης Πισιδίας Ιώβ** (κατά κόσμον *Ίγκορ Γκέτσα*, , , Μόντρεαλ, 31 Ιανουαρίου 1974) είναι Ουκρανοκαναδός επίσκοπος του Οικουμενικού Πατριαρχείου, Μόνιμος Αντιπρόσωπός του στο Παγκόσμιο Συμβούλιο Εκκλησιών και Πρύτανης του Ινστιτούτου Ορθόδοξης Θεολογίας στο Chambésy της Ελβετίας. Διετέλεσε Αρχιεπίσκοπος Τελμησσού και από τις 22 Ιουλίου 2022 είναι Μητροπολίτης Πισιδίας.

## Βιογραφικά στοιχεία
Ο κατά κόσμον Ίγκορ Γκέτσα είναι Καναδός ουκρανικής καταγωγής και γεννήθηκε στο Μόντρεαλ του Κεμπέκ. Σπούδασε στο Collège Français (Μόντρεαλ) και στο Πανεπιστήμιο της Manitoba, Γουίνιπεγκ. Σπούδασε θεολογία στο St. Andrew's College της Μανιτόμπα και στο Ινστιτούτο του Αγίου Σεργίου στο Παρίσι, από το οποίο αναγορεύτηκε διδάκτορας, από κοινού με το Institut Catholique de Paris, το 2003. Το 2012 έγινε υφηγητής Θεολογίας στο Πανεπιστήμιο της Λωρραίνης στο Μετς.

Εκάρη μοναχός και χειροτονήθηκε διάκονος της Ουκρανικής Ορθόδοξης Εκκλησίας του Καναδά στον Καθεδρικό Ναό της Αγίας Σοφίας του Μόντρεαλ το 1996 από τον Μητροπολίτη Γουίνιπεγκ Βασίλειο, υπηρετώντας στη συνέχεια στο Παρίσι. Το 1998 χειροτονήθηκε μικρόσχημος στη Μονή του Αγίου Αντωνίου του Μεγάλου στο Saint-Laurent-en-Royans στη Γαλλία και το 2003 χειροτονήθηκε πρεσβύτερος στο Παρίσι από τον Αρχιεπίσκοπο Κομάνων Γαβριήλ, λαμβάνοντας και τον τίτλο του Αρχιμανδρίτη. Μεταξύ 2001-2008 δίδαξε στο Ινστιτούτο του Αγίου Σεργίου, όπου υπηρέτησε και ως Κοσμήτορας κατά τα έτη 2005-2008. Το 2008 ενεγράφη ομοφώνως υπό του Ηγουμενοσυμβουλίου της Ιεράς Μονής Αγιου Γεωργίου Σελληναρίου ως αδελφός αυτής. Από το 2003 διδάσκει λειτουργική θεολογία στο Καθολικό Πανεπιστήμιο του Παρισιού. Το 2009 εξελέγη Καθηγητής Λειτουργικής και Δογματικής Θεολογίας στο Ινστιτούτο Μεταπτυχιακών Σπουδών Ορθόδοξης Θεολογίας στο Chambésy της Γενεύης στην Ελβετία. Στις 20 Φεβρουαρίου 2019 διορίστηκε Κοσμήτορας του Ινστιτούτου Ανώτατων Σπουδών Ορθόδοξης Θεολογίας στο Chambésy της Γενεύης.

Τον Νοέμβριο του 2013 εξελέγη Πατριαρχικός Έξαρχος για τις Ορθόδοξες Ενορίες Ρωσικής Παράδοσης στη Δυτική Ευρώπη και χειροτονήθηκε στις 30 Νοεμβρίου του ίδιου έτους στον Πατριαρχικό Ναό Αγίου Γεωργίου από τον Οικουμενικό Πατριάρχη, Βαρθολομαίο και Συνοδικούς Ιεράρχες, ως Αρχιεπίσκοπος Τελμησσού. Στις 28 Νοεμβρίου 2015 η Ιερά Σύνοδος του Οικουμενικού Πατριαρχείου όρισε τον Αρχιεπίσκοπο Ιώβ εκπρόσωπο του Πατριαρχείου στο Παγκόσμιο Συμβούλιο Εκκλησιών στη Γενεύη και τον απάλλαξε από την διακονία του Έξαρχου. Το 2016 ήταν μέλος της αντιπροσωπείας του Οικουμενικού Πατριαρχείου στην Πανορθόδοξη Σύνοδο της Κρήτης. Στις 22 Ιουλίου 2022 εξελέγη Μητροπολίτης Πισιδίας.

Έχει δημοσιεύσει πληθώρα μελετών και άρθρων που σχετίζονται με τη λειτουργική θεολογία και την ορθόδοξη πνευματικότητα. Μιλάει γαλλικά, αγγλικά, ουκρανικά, ρωσικά και ελληνικά. Αντιπροσωπεύοντας τη νέα γενιά του οικουμενικού διαλόγου με τις Χριστιανικές Εκκλησίες, ο Μητροπολίτης Ιώβ περιγράφεται ως διακριτικός και σοβαρός θεολόγος και εκτιμάται πολύ από τους Ρωμαιοκαθολικούς ομολόγους του της Επιτροπής Θεολογικού Διαλόγου.

## Παραπομπές


Ιωβ
Κατηγορία:Ιεράρχες του Οικουμενικού Πατριαρχείου
Φρανσβίλ (Ζυρά)

Το **Φρανσβίλ** (γαλλικά: *Francheville*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

Οι κάτοικοί του είναι γνωστοί ως Φρανσβιλουά (γαλλικά: *Franchevillois*).

## Παραπομπές


Κατηγορία:Κοινότητες του Ζυρά
Μάτσεϊ Μιεχοβίτα

Ο **Μάτσεϊ Μιεχοβίτα** (πολωνικά: Maciej Miechowita, επίσης γνωστός ως **Μάτσεϊ του Μιέχουφ**, **Μάτσεϊ Καρπίγκα** και **Ματίας ντε Μιέχοφ**, 1457 &#x2013; 8 Σεπτεμβρίου 1523) ήταν Πολωνός λόγιος της αναγέννησης, καθηγητής στο Γιαγκιελόνιο Πανεπιστήμιο, ιστορικός, χρονικογράφος, γεωγράφος, ιατρός (βασιλικός ιατρός του Σιγισμούνδου Α΄ της Πολωνίας), αλχημιστής, αστρολόγος και κανονικός στην Κρακοβία.

## Βιογραφία
Ο Μιεχοβίτα σπούδασε στο Γιαγκιελόνιο Πανεπιστήμιο (γνωστό τότε ως Ακαδημία της Κρακοβίας), αποκτώντας το μεταπτυχιακό του το 1479. Μεταξύ 1480-1485 σπούδασε στο εξωτερικό. Μετά την επιστροφή του στη χώρα, έγινε καθηγητής στο Γιαγκιελόνιο Πανεπιστήμιο, όπου υπηρέτησε ως πρύτανης οκτώ φορές (1501–1519), και επίσης δύο φορές ως αναπληρωτής καγκελάριος της Ακαδημίας.

Το  (Πραγματεία περί των δύο Σαρματιών) του, θεωρείται η πρώτη ακριβής γεωγραφική και εθνογραφική περιγραφή της Ανατολικής Ευρώπης. Παρείχε την πρώτη συστηματική περιγραφή των εδαφών μεταξύ του Βιστούλα, του Ντον και της Κασπίας Θάλασσας. Αυτό το έργο επαναλήφθηκε επίσης μετά τον Γιαν Ντουούγκος και δημοσιοποίησε στο εξωτερικό τον μύθο του σαρματισμού: ότι οι Πολωνοί ευγενείς (σλάχτα) είναι απόγονοι των αρχαίων Σαρματών.

Το  (Πολωνικό Χρονικό) είναι το αναπτυγμένο, μεγαλύτερο έργο του για την ιστορία και τη γεωγραφία της Πολωνίας. Τα  και  είναι οι δύο έντυπα ιατρικά έργα του, σχετικά με τον τρόπο καταπολέμησης των επιδημιών και το όφελος της υγιεινής.

Έχει επίσης γράψει άλλα έργα, πολλά από τα οποία εμφανίστηκαν μόνο σε χειρόγραφα και δεν τυπώθηκαν κατά τη διάρκεια της ζωής του, όπως η βιογραφία του για τον Άγιο Ιωάννη Κάντιο.

## Επιλεγμένα έργα
μικρογραφία| Σελίδα τίτλου της πρώτης έκδοσης του Tractatus de duabus Sarmatiis του Μιεχοβίτα.
* , εκδ. 1508.
* , εκδ. 1508.
* , εκδ. 1512.
* , εκδ. 1517.
* , εκδ. 1919, 1921.

## Παραπομπές


## Εξωτερικοί σύνδεσμοι
* [Έργα του Μιεχοβίτα](https://polona.pl/search/?query=Maciej_z_Miechowa&filters=creator:%22Maciej_z_Miechowa_(ok_1457--1523)%22,creator:%22Maciej_z_Miechowa_(1457--1523)%22,creator:%22Maciej_z_Miechowa_(ok._1457--1523)%22,public:1,hasTextContent:0) στην ψηφιακή βιβλιοθήκη Polona

Κατηγορία:Πολωνοί ιστορικοί
Κατηγορία:Πολωνοί γεωγράφοι
Κατηγορία:Πολωνοί ιατροί
Κατηγορία:Πολωνοί χρονικογράφοι
Κατηγορία:Πολωνοί αστρολόγοι
Κατηγορία:Πολωνοί αλχημιστές
Κατηγορία:Ιστορικοί του 16ου αιώνα
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Καθηγητές του Γιαγκελόνιου Πανεπιστημίου
NGC 4659

Ο **[[Νέος Γενικός Κατάλογος|NGC]] 4659** είναι φακοειδής γαλαξίας ο οποίος απέχει περίπου 54 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Ουίλιαμ Χέρσελ στις 12 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Φακοειδείς γαλαξίες
Κατηγορία:Κόμη Βερενίκης
Κατηγορία:Σμήνος της Παρθένου
42913
07915
4659
+02-33-7
Νίκι Βέντολα

Ο **Νίκολα «Νίκι» Βέντολα** (*Nicola "Nichi" Vendola*, 26 Αυγούστου 1958) είναι Ιταλός πολιτικός, δημοσιογράφος και ΛΟΑΤ ακτιβιστής.

Είναι μέλος της Ιταλικής Αριστεράς. Από το 1972 έως το 1991 ήταν μέλος του Ιταλικού Κομμουνιστικού Κόμματος, από το 1991 έως το 2009 του Κόμματος Κομμουνιστικής Επανίδρυσης και από το 2009 έως το 2017 του κόμματος Αριστερά Οικολογία Ελευθερία. Ήταν από το 1992 έως το 2005 μέλος της Βουλής των Αντιπροσώπων εκπροσωπώντας την Απουλία και από το 2005 έως το 2015 κυβερνήτης της Απουλίας. Είναι ένας από τους πρώτους ανοιχτά ΛΟΑΤ Ιταλούς πολιτικούς και ο πρώτος ανοιχτά ΛΟΑΤ επικεφαλής τοπικής κυβέρνησης στην Ιταλία.

## Παραπομπές


Κατηγορία:Ιταλοί βουλευτές
Κατηγορία:Αρχηγοί πολιτικών κομμάτων
Κατηγορία:ΛΟΑΤ πρόσωπα από την Ιταλία
Κατηγορία:Ακτιβιστές δικαιωμάτων ΛΟΑΤ
Κατηγορία:Ιταλοί δημοσιογράφοι
Κατηγορία:Ρωμαιοκαθολικοί
Κατηγορία:ΛΟΑΤ Χριστιανοί
NGC 7014

Ο **[[Νέος Γενικός Κατάλογος|NGC]] 7014** είναι ελλειπτικός γαλαξίας ο οποίος απέχει περίπου 210 εκατομμύρια έτη φωτός από τη Γη και βρίσκεται στον αστερισμό Ινδό. Ανακαλύφθηκε από τον αστρονόμο Τζον Χέρσελ (John Herschel) στις 2 Οκτωβρίου 1834 και είναι ο λαμπρότερος γαλαξίας του σμήνους Abell 3742.

## Δείτε επίσης
* Μεσιέ 87
* NGC 7002

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ινδός (αστερισμός)
7014
66153
Ιερά Μητρόπολις Μεσογαίας και Λαυρεωτικής

Η **Ιερά Μητρόπολις Μεσογαίας και Λαυρεωτικής** είναι μία από τις Μητροπόλεις της Εκκλησίας της Ελλάδος. 

Η έδρα της είναι στα Σπάτα της Ανατολικής Αττικής και Μητροπολίτης της από το 2004 είναι ο Νικόλαος (Χατζηνικολάου).

## Δικαιοδοσία
Η περιοχή της νοτιοανατολικής Αττικής που οριοθετείται από τον Υμηττό και την Πεντέλη και φτάνει έως το Σούνιο αποτελεί τον χώρο ευθύνης της Ιεράς Μητροπόλεως. 

Στη δικαιοδοσία της ανήκουν οι περιοχές των Δήμων Σπάτων – Αρτέμιδος, Ραφήνας – Πικερμίου, Παλλήνης, Παιανίας, Κρωπίας, Μαρκόπουλου, Σαρωνικού και Λαυρεωτικής.

## Ιστορικά στοιχεία
Η Μητρόπολη δημιουργήθηκε το 1974 με απόσπαση εδαφών από την τότε Ιερά Μητρόπολη Αττικής και Μεγαρίδος.

### Επισκοπικός κατάλογος

## Αρχιερατικές περιφέρειες

### Περιφέρεια Α’ - Σπάτων και Ραφήνας
Η Α’ Αρχιερατική Περιφέρεια περιλαμβάνει εννέα (9) ενοριακούς ναούς, που βρίσκονται στις εξής περιοχές:
* Πικέρμι
* Ραφήνα
* Σπάτα

### Περιφέρεια Β´ - Αρτέμιδος
Η Β’ Αρχιερατική Περιφέρεια περιλαμβάνει εννέα (9) ενοριακούς ναούς, που βρίσκονται στις εξής περιοχές:
* Αρτέμιδα

### Περιφέρεια Γ’ - Παλλήνης και Γέρακα
Η Γ’ Αρχιερατική Περιφέρεια περιλαμβάνει δέκα (10) ενοριακούς ναούς, που βρίσκονται στις εξής περιοχές:
* Ανθούσα
* Γέρακας
* Παλλήνη

### Περιφέρεια Δ’ - Κρωπίας, Παιανίας και Γλυκών Νερών
Η Δ’ Αρχιερατική Περιφέρεια περιλαμβάνει δεκατέσσερις (14) ενοριακούς ναούς, που βρίσκονται στις εξής περιοχές:
* Γλυκά Νερά
* Κρωπία
* Παιανία
* Σταυρός

### Περιφέρεια Ε’ - Κερατέας, Μαρκοπούλου και Καλυβίων
Η Ε’ Αρχιερατική Περιφέρεια περιλαμβάνει έντεκα (11) ενοριακούς ναούς, που βρίσκονται στις εξής περιοχές:
* Καλύβια Θορικού
* Κερατέα
* Κουβαράς
* Μαρκόπουλο Μεσογαίας

### Περιφέρεια ΣΤ’ - Λαυρίου και Αναβύσσου
Η ΣΤ’ Αρχιερατική Περιφέρεια περιλαμβάνει δέκα (10) ενοριακούς ναούς, που βρίσκονται στις εξής περιοχές:
* Άγιος Κωνσταντίνος
* Ανάβυσσος
* Λαυρεωτική
* Παλαιά Φώκαια
* Σαρωνίδα

## Εξωτερικοί σύνδεσμοι
Ιστοσελίδα Ιεράς Μητροπόλεως Μεσογαίας και Λαυρεωτικής/

Μεσογαίας
Ιερά Μητρόπολις Κηφισίας, Αμαρουσίου, Ωρωπού και Μαραθώνος

Η **Ιερά Μητρόπολις Κηφισίας, Αμαρουσίου, Ωρωπού και Μαραθώνος** είναι μία από τις νεότερες Μητροπόλεις της Εκκλησίας της Ελλάδος. Δημιουργήθηκε τον Μάιο του 2010 (ως Ιερά Μητρόπολις Κηφισίας, Αμαρουσίου και Ωρωπού) με διάσπαση της πρώην Μητροπόλεως Αττικής σε δύο τμήματα, από τα οποία απέκτησε την έδρα της Κηφισιάς και τα εδάφη των δήμων της βορειοανατολικής Αττικής. Τον Οκτώβριο του 2021 προστέθηκε στον τίτλο της και το «Μαραθώνος». Μητροπολίτης της είναι από την ίδρυσή της ο κ. Κύριλλος (Μισιακούλης).

Κηφισιας
NGC 4871

Ο **[[Νέος Γενικός Κατάλογος|NGC]] 4871** είναι φακοειδής γαλαξίας ο οποίος απέχει περίπου 310 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 10 Μαΐου 1863 και ανήκει στο Σμήνος γαλαξιών της Κόμης.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κόμη Βερενίκης
4871
44606
Κατηγορία:Σμήνος της Κόμης
+05-31-066
NGC 4875

Ο **[[Νέος Γενικός Κατάλογος|NGC]] 4875** είναι φακοειδής γαλαξίας ο οποίος απέχει περίπου 350 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Γκυγιώμ Μπιγκουρντάν (Guillaume Bigourdan) στις 16 Μαΐου 1885 και βρίσκεται στον Σμήνος γαλαξιών της Κόμης.

## Παραπομπές


## Αναφορές

## Εξωτερικοί σύνδεμοι
*

Κατηγορία:Φακοειδείς γαλαξίες
Κατηγορία:Κόμη Βερενίκης
4875
44640
Κατηγορία:Σμήνος της Κόμης
Antonio Pigafetta (αντιτορπιλικό)

Το ***Antonio Pigafetta*** ήταν ένα από τα δώδεκα αντιτορπιλικά κλάσης *[[Αντιτορπιλικό κλάσης Navigatori|Navigatori]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Ολοκληρώθηκε το 1931 και έλαβε μέρος σε επιχειρήσεις στον Β΄ Παγκόσμιο Πόλεμο. Πέρασε σε γερμανική κατοχή ως **TA44** έπειτα από τη συνθηκολόγηση της Ιταλίας τον Σεπτέμβριο του 1943.

## Περιγραφή

Τα αντιτορπιλικά της κλάσης *Navigatori* ναυπηγήθηκαν ως αντιστάθμισμα στα μεγάλα γαλλικά αντιτορπιλικά των κλάσεων *[[Αντιτορπιλικό κλάσης Jaguar|Jaguar]]* και *[[Αντιτορπιλικό κλάσης Guépard|Guépard]]*. Είχαν ολικό μήκος 107,3&nbsp;m, πλάτος 10,2&nbsp;m και μέσο βύθισμα 3,5&nbsp;m. Είχαν εκτόπισμα 1930&nbsp;t (1900&nbsp;LT) με κανονικό φορτίο και 2621&nbsp;t (2580&nbsp;LT) με πλήρες. Το πλήρωμά τους την περίοδο του πολέμου αποτελούνταν από 222–225&nbsp;αξιωματικούς και ναύτες.

Το σύστημα πρόωσης παρείχε ισχύ έως και 55000&nbsp;shp και η ταχύτητα πλεύσης σε πραγματικές συνθήκες έφθανε στους 32&nbsp;kn παρόλο που με περιορισμένο φορτίο τα *Navigatori* είχαν φθάσει στους 38–41&nbsp;kn κατά την διάρκεια των θαλάσσιων δοκιμών. Η ακτίνα δράσης ανερχόταν σε 3800&nbsp;ναυτικά μίλια με ταχύτητα πλεύσης 18&nbsp;kn.

Ο κύριος οπλισμός αποτελούνταν από έξι πυροβόλα των 120&nbsp;mm εγκατεστημένα σε ζεύγη σε τρεις πύργους. Επίσης υπήρχαν δύο αντιαεροπορικά πυροβόλα των 40&nbsp;mm καθώς και δύο δίδυμα πολυβόλα των 13,2&nbsp;mm καθώς και δυο τρίδυμοι τορπιλοσωλήνες των 533&nbsp;mm. Εκτός αυτών τα *Navigatori* μπορούσαν να μεταφέρουν 86-104&nbsp;νάρκες.

## Επιχειρησιακή ιστορία

Η ναυπήγηση του *Antonio Pigafetta* ξεκίνησε στις 29 Δεκεμβρίου 1928 στις εγκαταστάσεις της Cantieri navali del Quarnaro στην πόλη Φιούμε. Καθελκύστηκε στις 10 Νοεμβρίου 1929 και εντάχθηκε σε υπηρεσία την 1η Μαΐου 1931.

## Παραπομπές


## Βιβλιογραφία
*
*
*
*
*
*

Κατηγορία:Αντιτορπιλικά κλάσης Navigatori
Κατηγορία:Ιταλικά αντιτορπιλικά του Β΄ Παγκοσμίου Πολέμου
Ιερά Μητρόπολις Ιλίου, Αχαρνών και Πετρουπόλεως

Η **Ιερά Μητρόπολις Ιλίου, Αχαρνών και Πετρουπόλεως** είναι μία από τις νεότερες Μητροπόλεις της Εκκλησίας της Ελλάδος. Περιλαμβάνει τους Δήμους Ιλίου, Αχαρνών, Πετρούπολης, Αγίων Αναργύρων - Καματερού και Φυλής, καθώς και τμήμα δύο ακόμη Δήμους, του Διόνυσου (Κρυονέρι) και του Ωρωπού. Έχει έδρα την πόλη του Ίλιον. Ο Καθεδρικός Ναός της Μητροπόλεως βρίσκεται στους Αχαρνές και είναι αφιερωμένος στον Άγιο Βλάσιο ενώ ο Μητροπολιτικός Ναός της Μητροπόλεως βρίσκεται στο Ίλιον και είναι αφιερωμένος στον Ευαγγελισμό της Θεοτόκου. Σημερινός Μητροπολίτης είναι από την ίδρυσή της ο Αθηναγόρας (Δικαιάκος), από τις 10 Μαΐου 2010, οπότε εξελέγη με τις σεπτές ψήφους της Ιεράς Συνόδου της Ιεραρχίας της Εκκλησίας της Ελλάδος.

## Ιστορικό
Η Ιερά Μητρόπολη Ιλίου είναι από τις Μητροπόλεις που ιδρύθηκαν τα τελευταία χρόνια από την Ιερά Σύνοδο της Ιεραρχίας της Εκκλησίας της Ελλάδας.Προέρχεται από τη διάσπαση της πρώην Μητροπόλεως Αττικής σε δύο τμήματα.

### Επισκοπικός κατάλογος

### Ιερές Μονές και Ησυχαστήριο
* Ιερά Μονή Γενεσίου της Θεοτόκου Ντάρδιζαςː Ιδρύθηκε το 1961.
* Ιερά Μονή Νέου Στουδίου Αυλώνος: Εγκαταβιώνουν 3 Μοναχοί.
* Ιερά Μονή Αγίου Παντελεήμονος Πετρουπόλεως: Ιδρύθηκε το 1925.
* Ιερά Μονή Κοιμήσεως Θεοτόκου Κλειστών: Ιδρύθηκε περίπου στις αρχές του 11ου αιώνα και εγκαταβιώνουν 8 Μοναχές.
* Ιερό Ησυχαστήριο "Παναγία η Ιεροσολυμίτισσα".

## Παραπομπές


## Εξωτερικοί Σύνδεσμοι

* Ιστοσελίδα Ιεράς Μητροπόλεως Ιλίου, Αχαρνών και Πετρουπόλεως


Ιλιου
Μουριές

Η ονομασία **Μουριές** (πληθυντικός αριθμός της λέξεως *[[Μουριά (φυτό)|μουριά]]*) συναντάται στην Ελλάδα κυρίως ως τοπωνύμιο. Γενικότερα, μπορεί να αναφέρεται σε κάποιο από τα παρακάτω τοπωνύμια:

* Μουριές (*Mouriès*), κοινότητα της Προβηγκίας στη Γαλλία
* Μουριές Κιλκίς, χωριό της Κεντρικής Μακεδονίας και η ομώνυμη:
** Δημοτική Ενότητα Μουριών, πρώην Δήμος Μουριών
* Μουριές Χαλκιδικής, χωριό της Κεντρικής Μακεδονίας

## Δείτε επίσης
* Μουριά
* Σταθμός Μουριών Κιλκίς
Τζορτζ Τζόουνς

Ο **Τζορτζ Τζόουνς** (*γεννημένος ως George Glenn Jones: [[12 Σεπτεμβρίου]] [[1931]] – [[26 Απριλίου]] [[2013]]*) ήταν Αμερικανός μουσικός, τραγουδιστής και τραγουδοποιός της κάντρι μουσικής σκηνής. Απέκτησε διεθνή φήμη από τη μακρά λίστα των επιτυχιών του, συμπεριλαμβανομένου του πιο γνωστού τραγουδιού του "*He Stopped Loving Her Today*", καθώς και της χαρακτηριστικής φωνής και των εκφράσεων του προσώπου του.

Γεννημένος στο Τέξας των Η.Π.Α., ο Τζόουνς άκουσε για πρώτη φορά την κάντρι μουσική σε ηλικία επτά ετών και δύο χρόνια αργότερα του απόκτησε την πρώτη του κιθάρα. Οι πρώτες του μουσικές επιρροές ήταν οι Ρόι Ακάφ και Μπιλ Μορνόου, αν και τα μουσικά στυλ των Χανκ Γουίλιαμς και Λέφτι Φρίζελ βοήθησαν αρκετά στη δημιουργία του δικού του φωνητικού στυλ. Παντρεύτηκε την πρώτη του σύζυγο, Ντόροθυ Μπονβίλλιον το 1950 αλλά το ζευγάρι χώρισε έναν χρόνο αργότερα. Μετά τον χωρισμό του ζευγαριού το 1951, ο Τζόουνς υπηρέτησε στο Σώμα Πεζοναυτών των Ηνωμένων Πολιτειών για μια τριετία. Το 1954 παντρεύτηκε για δεύτερη φορά και το ζευγάρι παρέμεινε μαζί μέχρι το 1968. Το 1959, ο Τζόουνς ηχογράφησε το "*White Lightning*", το οποίο αποτελεί την πρώτη μουσική επιτυχία του ως τραγουδιστής. Έναν χρόνο αργότερα από τον δεύτερο χωρισμό του, παντρεύτηκε τη συνάδελφό του και μία από τις πιο επιδραστικές γυναίκες της κάντρι μουσικής, Τάμι Γουάινετ.

Χρόνια αλκοολισμού έθεσαν σε κίνδυνο την υγεία του και οδήγησαν στο να χάσει πολλές προγραμματισμένες παραστάσεις του, αποκτώντας το παρατσούκλι "*No Show Jones*". Μετά το διαζύγιό του από τη Γουάινετ το 1975, ο Τζόουνς παντρεύτηκε την τέταρτη κατά σειρά σύζυγό του Νάνσυ Σεπουλβάδο το 1983 και υπήρξε νηφάλιος από το 1999. Ο Τζόουνς πέθανε στις 26 Απριλίου 2013, σε ηλικία 81 ετών, από υποξική αναπνευστική ανεπάρκεια.

Για τις δύο τελευταίες δεκαετίες της ζωής του, ο Τζόουνς αναφέρονταν συχνά ως ο μεγαλύτερος εν ζωή τραγουδιστής της κάντρι μουσικής. Το σχήμα της μύτης και τα χαρακτηριστικά του προσώπου του "*χάρισαν*" το παρατσούκλι "''The Possum''". Ο Τζόουνς αποκαλείται "*The Rolls Royce of Country Music*" και είχε περισσότερα από 160 singles στα charts από το 1955 μέχρι τον θάνατό του το 2013.

## Πηγές

* Stephen L. Betts. Flashback: Inside George Jones, Tammy Wynette’s ‘Take Me’ Duet. RollingStone.com
* George Jones. AllMusic.com
* Rich Kienzle.The Grand Tour: The Life and Music of George Jones. Harper Collins. 2016.  

## Παραπομπές


Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Δενδροπόταμος (οικισμός)

Ο **Δενδροπόταμος** είναι συνοικισμός της Θεσσαλονίκης που ανήκει διοικητικά στον Δήμο Αμπελοκήπων - Μενεμένης. 

## Πληροφορίες
Η περιοχή τοποθετείται μεταξύ της Εθνικής οδού Θεσσαλονίκης - Αθήνας και της παλιάς σιδηροδρομικής γραμμής, η οποία διαχωρίζεται από το υπόλοιπο σιδηροδρομικό δίκτυο στην περιοχή *Μυτιληνάκια*, στο παλαιό στρατόπεδο Ζιάκα. Η άλλη πλευρά του συνοικισμού ορίζεται από τον κάθετο οδικό άξονα επί του σκεπασμένου χειμάρρου του Δενδροποτάμου, σε μικρή απόσταση από την ακάλυπτη λεκάνη απορροής του στο ύψος του σταθμού των ΚΤΕΛ Μακεδονία. Η περιοχή ονομάζεται επίσης «Άγιος Νεκτάριος» από τον ευρισκόμενο στο κέντρο της ομώνυμο ναό. 

Λόγω της υψηλής εγκληματικότητας στην περιοχή και της διακίνησης ναρκωτικών, γίνονται τακτικές επεμβάσεις της αστυνομίας καθώς και η Γενική Αστυνομική Διεύθυνση Θεσσαλονίκης βρίσκεται πλησίον του οικισμού.  

## Συγκοινωνία

## Ιστορία
Η περιοχή όπου σήμερα βρίσκεται ο Δενδροπόταμος ήταν αρχικά πεδινή έκταση, κοντά στις εκβολές του χειμάρρου Δενδροποτάμου (γνωστού και ως Ξηροπόταμος ή Γουρουνόλακκας), ο οποίος διατρέχει τη δυτική πλευρά της Θεσσαλονίκης. Μέχρι τις αρχές του 20ού αιώνα ήταν σχεδόν ακατοίκητη. Οι πρώτοι κάτοικοι ήρθαν μετά το 1922, κυρίως Ρομά (Καλπαζάνορα) καθώς λόγω θρησκεύματος, θεωρούντο Έλληνες και υποχρεώθηκαν να εγκαταλείψουν την Τουρκία με την ανταλλαγή των πληθυσμών,  στην περιοχή Ορυζόμυλοι, σημερινή στάση του ΟΑΣΘ. Η πρώτη επέκταση του οικισμού έγινε μετά την απελευθέρωση της Θεσσαλονίκης το 1944, αγοράζοντας οι τριάντα οικογένειες Ρομά οικόπεδα από πρόσφυγες της Μενεμένης, κυρίως οι Ελπιτζιόρα. Το 1952 ξεκίνησε και εγκατάσταση Ελλήνων στον οικισμό, κυρίως νοτίως του ρέματος του Δενδροποτάμου. Το 1958, χτίστηκε η πρώτη εκκλησία «Κοιμησεως της Θεοτόκου». Το 1974, χτίστηκε το πρώτο σχολείο, το οποίο στεγάζει μέχρι σήμερα το 3ο γυμνάσιο Μενεμένης, το 2ο ΓΕΛ Μενεμένης και τα 3ο και 5ο Δημοτικό. Το 1985, άρχισαν να λειτουργούν ένα νηπιαγωγείο, ένας παιδικός σταθμός και ένα αθλητικό κέντρο. Μετά την κατάρρευση του υπαρκτού σοσιαλισμού, άρχισαν να εγκαθίστανται οι Φιτσίρια, βαλκάνιοι Ρομά, κυρίως από το Κοσσυφοπέδιο.

## Δείτε επίσης
* Φοίνικας Θεσσαλονίκης
* Ρομά στην Ελλάδα

## Παραπομπές


Κατηγορία:Συνοικίες και περιοχές Θεσσαλονίκης
Χωραφάκια Σερρών

Τα **Χωραφάκια**, έως το 1927 γνωστά ως **Γενή Τσιφλίκ**, είναι εγκαταλελειμμένος οικισμός που βρισκόταν στον σημερινό Δήμο Βισαλτίας της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν πιθανόν σε απόσταση 1,5 χλμ. βορειοδυτικά του χωριού Πατρίκι Σερρών, κοντά στα ερείπια της εκκλησίας του Αγ. Γεωργίου, ενώ άλλες πηγές το τοποθετούν νοτιοδυτικά του Πατρικίου.

## Ιστορία
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης.

Στη δημογραφική μελέτη *«[[Le Courrier d'Orient (εφημερίδα της Κωνσταντινούπολης)|Εθνογραφία των Βιλαετίων Αδριανούπολης, Μοναστηρίου και Θεσσαλονίκης]]»* που εκδόθηκε το 1878 στην Κωνσταντινούπολη, αναφέρεται ότι το 1873 ο οικισμός είχε 9 σπίτια με 28 αθίγγανους κατοίκους. Σύμφωνα με τη στατιστική μελέτη του Βούλγαρου γεωγράφου Βασίλ Κάντσωφ, *«Μακεδονία, Εθνογραφία και Στατιστική»*, το 1900 το Γενή Τσιφλίκ είχε 60 κατοίκους. Στην *«Εθνολογική Στατιστική των Βιλαετίων Θεσσαλονίκης και Μοναστηρίου»* του Αθανάσιου Χαλκιόπουλου που εκδόθηκε το 1910 στην Αθήνα, αναφέρεται ότι ο οικισμός είχε 100 ορθόδοξους αθίγγανους κατοίκους.

Μετά το τέλος των Βαλκανικών Πολέμων, ο οικισμός περιήλθε στην ελληνική επικράτεια και κατά την ελληνική απογραφή του 1913 δεν είχε κατοίκους. Το 1920 προσαρτήθηκε στη νεοσυσταθείσα κοινότητα Χούμκου (Χουμνικό), μαζί με τα χωριά Σαϊτά (Λαγκάδι) και Ζερβοχώρι, ενώ το 1927 μετονομάστηκε σε Χωραφάκια. Στην τελευταία ελληνική απογραφή που καταγράφεται, το 1928, είχε 19 κατοίκους.

Σήμερα δεν σώζονται ερείπια του οικισμού και στο σημείο υπάρχουν αγροκτήματα.

## Πληθυσμός

## Φωτογραφίες

Αρχείο:Agios Georgios - Chrorafakia - 2.jpg|Ερείπια της εκκλησίας Αγ. Γεώργιος (Δεκέμβριος 2022).
Αρχείο:Agios Georgios - Chrorafakia - 1.jpg|Ερείπια της εκκλησίας Αγ. Γεώργιος (Δεκέμβριος 2022).


## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Βισαλτίας
NGC 4743

Ο **[[Νέος Γενικός Κατάλογος|NGC]] 4743** είναι φακοειδής γαλαξίας ο οποίος απέχει περίπου 145 εκατομμύρια έτη φωτός και βρίσκεται στον αστερισμό Κένταυρο. Ανακαλύφθηκε από τον αστρονόμο Τζον Χέρσελ (John Herschel) στις 8 Ιουνίου 1834 και ανήκει στο Σμήνος γαλαξιών του Κενταύρου.

## Παραπομπές


## Αναφορές

Κατηγορία:Φακοειδείς γαλαξίες
Κατηγορία:Κένταυρος (αστερισμός)
4743
43653
-7-27-5
Μεγάλη Επανεκκίνηση (αποσαφήνιση)

Η ορολογία ***Μεγάλη Επανεκκίνηση*** μπορεί να αναφέρεται σε:

## Πολιτικές θεωρίες

* Μεγάλη Επανεκκίνηση, θεωρία που ανέπτυξε ο Κλάους Σβαμπ κατά το Παγκόσμιο Οικονομικό Φόρουμ 2020-2021.

## Βιβλία

* Η Μεγάλη Επανεκκίνηση, βιβλίο του Ρίτσαρντ Φλόριντα, το οποίο κυκλοφόρησε το 2010.
Λαπαχόλη

Η **λαπαχόλη** (αγγλ.: *lapachol*) είναι φυσική τερπενοφαινολική ένωση (μεροτερπενοειδές), που ανήκει στους δευτερογενείς μεταβολίτες των φυτών, και απαντάται στον φλοιό του δέντρου *lapacho*. Αυτό το δέντρο είναι γνωστό βοτανικά ως *Handroanthus impetiginosus* αλλά παλαιότερα ήταν γνωστό με διάφορα άλλα βοτανικά ονόματα όπως *Tabebuia avellanedae*. Η λαπαχόλη βρίσκεται επίσης και σε άλλα είδη του γένους *Handroanthus*.

Η λαπαχόλη συναντάται συνήθως ως κίτρινη, ερεθιστική σκόνη από ξύλο. Χημικά, είναι παράγωγο της βιταμίνης Κ.

Η λαπαχόλη ως εκχύλισμα ανευρίσκεται και στο ξύλο του πολύτιμου είδους τικ, προσδίδοντας του υψηλή αντοχή στους τερμίτες.

Αφού μελετήθηκε ως πιθανή θεραπεία για ορισμένους τύπους καρκίνου, θεωρείται πλέον πολύ τοξική για ενδεχόμενη φαρμακευτική χρήση. Η βιοσύνθεση αυτής της ένωσης απεικονίζεται στο παρακάτω διάγραμμα.

## Παραπομπές


Κατηγορία:Φαινολικές ενώσεις
Κατηγορία:Μεροτερπενοειδή
Ιερά Μητρόπολις Σύρου, Τήνου, Άνδρου, Κέας, Μυκόνου, Μήλου, Σίφνου, Σερίφου, Κιμώλου, Κύθνου, Φολεγάνδρου και Σικίνου

Η **Ιερά Μητρόπολις Σύρου, Τήνου, Άνδρου, Κέας, Μυκόνου, Μήλου, Σίφνου, Σερίφου, Κιμώλου, Κύθνου, Φολεγάνδρου και Σικίνου**, συχνά αναφερόμενη απλώς ως «**Ιερά Μητρόπολις Σύρου**», είναι μία από τις Μητροπόλεις της Εκκλησίας της Ελλάδος. Δημιουργήθηκε το 1833 και με τη σημερινή της μορφή υπάρχει από το 1922.

Περιλαμβάνει τα νησιά Σύρο, Τήνο, Άνδρο, Μύκονο, Κέα, Κύθνο, Σέριφο, Σίφνο, Κίμωλο, Μήλο, Σίκινο, Φολέγανδρο και Δήλο. Μητροπολίτης της είναι από το 2001 ο Δωρόθεος Β΄ (Πολυκανδριώτης).

## Ιστορικά στοιχεία
Ο Χριστιανισμός διαδόθηκε στις Κυκλάδες από τον 3ο μ.Χ. αιώνα. Αυτό φαίνεται από τις χριστιανικές κατακόμβες της Μήλου, αλλά και από την ίδρυση της «Επισκοπής Δήλου», της πρώτης Επισκοπής των Κυκλάδων, τον 4ο αιώνα.

Στην «Επισκοπή Δήλου» υπαγόταν αρχικά και η Σύρος. Αργότερα περιελήφθη στην «Επισκοπή Κέας και Κύθνου», η οποία υπαγόταν στην «Αρχιεπισκοπή Αθηνών» μέχρι το 1204. Το 1537 επανασυστάθηκε η «Επισκοπή Κέας, Κύθνου και Σύρας» και από το 1621 ως το 1833 υπήχθη στην «Αρχιεπισκοπή Άνδρου».

Μετά την Ελληνική Επανάσταση και την μονομερή ανακήρυξη Αυτοκεφαλίας της Εκκλησίας της Ελλάδος, το 1833, ονομάστηκε «Επισκοπή Κυκλάδων». Το 1852 προήχθη σε Αρχιεπισκοπή και ο τίτλος της μεταβλήθηκε σε «Σύρου και Τήνου». Από το 1900 προστέθηκε στον τίτλο και η Άνδρος, ενώ το 1922 προήχθη σε Μητρόπολη, όπως όλες οι επισκοπές της Ελλάδος, και προσετέθη στον τίτλο η Κέα και η Μήλος.

### Επισκοπικός κατάλογος

## Η Μητρόπολη σήμερα
thumb|right|250px|Το εσωτερικό του καθολικού της μονής Παναγίας Τουρλιανής
### Μονές
Στην Μητρόπολη λειτουργούν σήμερα οι παρακάτω μονές:
#### Ανδρικές
# Παναχράντου Άνδρου
# Αγ. Νικολάου Άνδρου
# Αγ. Μαρίνης Άνδρου
# Βρύσεως Σίφνου
# Ταξιαρχών Σερίφου
# Παναγίας Τουρλιανής Μυκόνου
# Αγ. Ιωάννου Ταλάντων Σύρου
# Αγ. Γεωργίου του Καπούλη

#### Γυναικείες
# Κοιμήσεως Θεοτόκου Κεχροβουνίου Τήνου
# Ζωοδόχου Πηγής Άνδρου
# Αγ. Βαρβάρας Σύρου
# Κοιμήσεως Παλαιοκάστρου Μυκόνου
# Χρυσοπηγής Σικίνου

## Υποσημειώσεις και παραπομπές
### Υποσημειώσεις


### Παραπομπές


## Πηγές
* 
* 
* 
* 
* 
* 
* 
* 
* 

## Εξωτερικές συνδέσεις
*

Συρου
Αυτοκρατορία της Βόρειας Θάλασσας

[μικρογραφία|Οι κτήσεις του [Κνούτος|Κανούτου του Μέγα σε Αγγλία, Δανία και Νορβηγία. |270x270px]]
Η **Αυτοκρατορία της Βόρειας Θάλασσας** (Αγγλικα: North Sea Empire), ή αλλιώς **Αγγλο-σκανδιναβική Αυτοκρατορία**, ήταν η προσωπική ένωση των βασιλείων της Αγγλίας, της Δανίας και της Νορβηγίας για το μεγαλύτερο διάστημα της περιόδου από το 1013-1042 κατά το τέλος της εποχής των Βίκινγκ. H εφήμερη αυτοκρατορία ήταν μια θαλασσοκρατία, με τα μέρη της να βρίσκονται σε σύνδεση και εξάρτηση αποκλειστικά μέσω της θάλασσας.

Ο πρώτος βασιλιάς που ένωσε τα βασίλεια ήταν ο Σβεν Α΄, βασιλιάς της Δανίας από το 986 και της Νορβηγίας από το 1000, όταν κατέκτησε την Αγγλία το 1013. Πέθανε το επόμενο έτος και οι κτήσεις του διαιρέθηκαν. Ο γιός του, Κανούτος ο Μέγας, κατέλαβε την Αγγλία το 1016, τη Δανία το 1018 και τη Νορβηγία το 1028. Ο Κανούτος πέθανε το 1035 και η αυτοκρατορία διαιρέθηκε ξανά. Ο διάδοχός του στη Δανία, Αρθακανούτος, κληρονόμησε την Αγγλία το 1040 και την κυβέρνησε έως τον θάνατό του το 1042. Στο απόγειο της ισχύος του, ο Κανούτος, όταν κυβερνούσε τα τρία βασίλεια (1028-1035), ήταν ο ισχυρότερος ηγεμόνας στη δυτική Ευρώπη μετά τον αυτοκράτορα της Αγίας Ρωμαϊκής Αυτοκρατορίας.

μικρογραφία|Το λάβαρο του κορακιού που χρησιμοποιήθηκε από τον Κανούτο και άλλους Σκανδιναβούς ηγεμόνες.|156x156εσΟ όρος «Αυτοκρατορία της Βόρειας Θάλασσας» άρχισε να χρησιμοποιείται από ιστορικούς στις αρχές του 20ου αιώνα, αν και η αντίληψη των κτήσεων του Κανούτου ως αυτοκρατορίας εντοπίζεται ήδη από το 1623 στο *Histoire of Great Britain* («Ιστορία της Μεγάλης Βρετανίας») του Τζον Σπιντ. Ιστορικά, η ένωση αναφερόταν από τα επιμέρους μέρη της ως τα βασίλεια της Δανίας, της Νορβηγίας και της Αγγλίας.

## Δείτε επίσης
* Nτέινλο 
* Νορμανδική κατάκτηση της Αγγλίας 

## Παραπομπές



Κατηγορία:Πρώην αυτοκρατορίες της Ευρώπης
Κατηγορία:Σκανδιναβία
Κατηγορία:Αγγλοσαξονική Αγγλία
Κόλπος της Κίου

[δεξιά|μικρογραφία|Ο Κόλπος της Κίου όπως φαίνεται από τα [Μουδανιά .]]
Ο **Κόλπος της Κίου** (    ) είναι μια είσοδος της Θάλασσας του Μαρμαρά στην περιοχή του Μαρμαρά της Τουρκίας . Ο κόλπος βρίσκεται στο νοτιοδυτικό τμήμα της θάλασσας. Τα Μουδανιά, η Κίος και το Αρμουτλού είναι οι κύριες πόλεις που περιβάλλουν τον κόλπο.

## Εξωτερικοί σύνδεσμοι
* 
* Λεπτομερής χάρτης του Κόλπου της Κίου

Κατηγορία:Προποντίδα
Κατηγορία:Κόλποι της Τουρκίας
Τσαράτα

Η **Τσαράτα** () είναι πόλη στην επαρχία Τσάκο της Αργεντινής. Έχει 26.497 κατοίκους σύμφωνα με την απογραφή του 2010 και είναι η έδρα του νομού Τσακαμπούκο και η σημαντικότερη πόλη στα νοτιοδυτικά του Τσάκο, σε απόσταση 280 χιλιομέτρων από την πρωτεύουσα της επαρχίας, τη Ρεσιστένσια.

Στην πόλη υπάρχει μικρό αεροδρόμιο .

## Ιστορία
Η πόλη ιδρύθηκε μέσω επαρχιακού διατάγματος στις 4 Οκτωβρίου 1914.

Η Τσαράτα είναι ο σημαντικότερος οικισμός που βρίσκεται πλησιέστερα στην μετεωρική διασπορά του κρατήρα Κάμπο ντελ Σιέλο (που προήλθε από την πρόσκρουση ενός μεγάλου μεταλλικού μετεωροειδούς, πιθανώς γύρω στο 3800 π.Χ.).

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αργεντινής
Φαραί (αποσαφήνιση)

Με το όνομα **Φαραί** είναι γνωστές οι αρχαίες πόλεις και σύγχρονοι δήμοι και χωριά.

* Φαραί Κρήτης, αρχαία πόλη στην Κρήτη.
* Φαραί Μεσσηνίας, αρχαία πόλη στην Μεσσηνία.
* Φαραί Αχαΐας, αρχαία πόλη στην Αχαία.
* Φαρραί Πατρών, χωριό της Αχαΐας.
* Δήμος Φαρρών, δήμος της Αχαΐας.

Κατηγορία:Αποσαφηνίσεις ελληνικών τοπωνυμίων
Φυλακή (αποσαφήνιση)

Η **Φυλακή** μπορεί να αναφέρεται σε:

## Εγκαταστάσεις

* Φυλακή

## Πόλεις και οικισμούς

* Φυλακή Χανίων
* Φυλακή (αρχαία πόλη)
* Φυλακή (Πιερία)
* Φυλακή (Ήπειρος)
* Φυλακή (Αρκαδία)
* Φυλακή (Θεσσαλία)
Φυλακή (Αρκαδία)

Η **Φυλακή** ήταν μια πόλη της αρχαίας Αρκαδίας, στα σύνορα Τεγέας και Λακωνίας,  στον Αλφειό . 

Η τοποθεσία της βρίσκεται στη δυτική πλευρά των Βουρβούρων .  

## Παραπομπές


Κατηγορία:Εγκαταλελειμμένοι οικισμοί στην Ελλάδα